CELEX: 62010CN0593
Language: hu
Date: 2010-12-16 00:00:00
Title: C-593/10. P. sz. ügy: A Törvényszék (hetedik tanács) T-85/09. sz., Yassin Abdullah Kadi kontra Európai Bizottság ügyben 2010. szeptember 30-án hozott ítélete ellen az Európai Unió Tanácsa által 2010. december 16-án benyújtott fellebbezés

5.3.2011   
            
            
               HU
            
            
               Az Európai Unió Hivatalos Lapja
            
            
               C 72/9
            
         A Törvényszék (hetedik tanács) T-85/09. sz., Yassin Abdullah Kadi kontra Európai Bizottság ügyben 2010. szeptember 30-án hozott ítélete ellen az Európai Unió Tanácsa által 2010. december 16-án benyújtott fellebbezés
   (C-593/10. P. sz. ügy)
   2011/C 72/16
   Az eljárás nyelve: angol
   
      Felek
   
   
      Fellebbező: az Európai Unió Tanácsa (képviselők: M. Bishop, E. Finnegan és R. Szostak meghatalmazottak)
   
      A többi fél az eljárásban: Yassin Abdullah Kadi, Európai Bizottság, Francia Köztársaság, Nagy-Britannia és Észak-Írország Egyesült Királysága
   
      A fellebbező kérelmei
   
   
               —
            
            
               A Bíróság helyezze hatályon kívül a Törvényszék T-85/09. sz. ügyben hozott ítéletét;
            
         
               —
            
            
               a Bíróság mint megalapozatlant utasítsa el a felperesnek a 1190/2008 bizottsági rendelet (1) őt érintő részében történő megsemmisítése iránti keresetét;
            
         
               —
            
            
               a Bíróság kötelezze a felperest a Törvényszék és a Bíróság előtti eljárás során felmerült költségek megtérítésére.
            
         
      Jogalapok és fontosabb érvek
   
   A Tanács e fellebbezése arra irányul, hogy a Törvényszék által tett több megállapítást vitassa. A Tanács azzal érvel, hogy:
   
               —
            
            
               a Törvényszék tévesen alkalmazta a jogot, amikor úgy ítélte meg, hogy a megtámadott rendelet nem élvez joghatóság alóli mentességet.
            
         A Tanács másodlagosan azzal érvel, hogy:
   
               —
            
            
               a Törvényszék tévesen értelmezte és alkalmazta a Bíróság ítélkezési gyakorlatát, amikor úgy ítélte meg, hogy az elvégzendő felülvizsgálatnak „teljesnek és pontosnak” kell lennie, továbbá amikor a megnevezett személy vagy szervezet védelemhez való jogának tiszteletben tartása érdekében megkövetelte a döntést alátámasztó bizonyíték átadását e személynek vagy szervezetnek, valamint az uniós bíróságnak; és
            
         
               —
            
            
               a Törvényszék tévesen alkalmazta a jogot, amikor nem fordított kellő figyelmet annak, hogy az Egyesült Nemzetek Biztonsági Tanácsa 1904. (2009) sz. határozatával ombudsmani hivatalt hozott létre.
            
         
      (1)  HL L 322., 25. o.